CELEX: 31986R2408
Language: el
Date: 1986-07-30 00:00:00
Title: Κανονισμός (ΕΟΚ) αριθ. 2408/86 της Επιτροπής της 30ής Ιουλίου 1986 που τροποποιεί τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής των βασικών σιτηρών με προκαθορισμό της εισφοράς

Avis juridique important

|

31986R2408

Κανονισμός (ΕΟΚ) αριθ. 2408/86 της Επιτροπής της 30ής Ιουλίου 1986 που τροποποιεί τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής των βασικών σιτηρών με προκαθορισμό της εισφοράς  

Επίσημη Εφημερίδα αριθ. L 208 της 31/07/1986 σ. 0028

***** ΚΑΝΟΝΙΣΜΟΣ (ΕΟΚ) αριθ. 2408/86 ΤΗΣ ΕΠΙΤΡΟΠΗΣ  της 30ής Ιουλίου 1986  που τροποποιεί τον κανονισμό (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εισαγωγής των βασικών σιτηρών με προκαθορισμό της εισφοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 12 παράγραφος 2,  Εκτιμώντας:  ότι το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2043/86 (4), καθορίζει το ποσό της εγγυήσης για τα πιστοποιητικά που αφορούν τα προϊόντα, τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76 του Συμβουλίου (5)·  ότι με τον κανονισμό (ΕΟΚ) αριθ. 2119/85 της Επιτροπής (6) αυξήθηκε προσωρινά το ποσό των εγγυήσεων για τα πιστοποιητικά εισαγωγής των βασικών σιτηρών με προκαθορισμό της εισφοράς·  ότι, για λόγους καλής διαχείρισης της αγοράς και υπό την παρούσα κατάσταση, είναι σκόπιμο να διατηρηθούν σ' αυτό το επίπεδο οι εγγυήσεις για τα πιστοποιητικά αυτά· ότι πρέπει, ως εκ τούτου, να τροποποιηθεί το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 στοιχείο β) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:  «β) εάν πρόκειται για πιστοποιητικά εισαγωγής με προκαθορισμό της εισφοράς:  - 16 ECU ανά τόνο για τα προϊόντα που υπάγονται στις κλάσεις και διακρίσεις 10.01 Β Ι, 10.01 Β ΙΙ, 10.02, 10.03, 10.04, 10.05 Β και 10.07 του κοινού δασμολογίου,  - 3,63 ECU ανά τόνο για τα υπόλοιπα προϊόντα.»  Άρθρο 2  Ο παρών κανονισμός αρχίζει να ισχύει την 1η Αυγούστου 1986.  Εφαρμόζεται μέχρι τις 30 Ιουνίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 173 της 1. 7. 1986, σ. 71.  (5) ΕΕ αριθ. L 166 της 25. 6. 1976, σ. 1.  (6) ΕΕ αριθ. L 198 της 30. 7. 1985, σ. 18.